Seun (14) sterf ná oom hom aanrandArgieffoto. Die man wat daarvan beskuldig word dat hy ŉ minderjarige familielid (14) met ŉ elektriese kabel aangerand het, het Vrydag in die Giyani-landdroshof verskyn op ’n aanklag van moord. Die voorval het Dinsdagaand in die Mphagani-nedersetting buite Giyani plaasgevind. Lt.kol. Moatshe Ngoepe, woordvoerder van die polisie, het gesê Elvis Shitivi (35) sal in aanhouding bly tot Maandag 9 Oktober wanneer hy formeel om borgtog aansoek sal doen. Die man het glo vir Akani Shiviti (14) met ŉ kabel aangerand omdat hy glo by sy oom se huis ingebreek en R1 000 gesteel het. Hy is later dood op sy bed aangetref. Hy het by die oom gekuier ten tyde van die voorval. Die polisie het die voorval ten sterkste veroordeel. Die ondersoek duur voort.